CELEX: 32022D0668
Language: lt
Date: 1650499200000
Title: Tarybos sprendimas (BUSP) 2022/668 2022 m. balandžio 21 d. kuriuo iš dalies keičiamas Sprendimas (BUSP) 2021/2032 dėl paramos priemonės pagal Europos taikos priemonę ES mokymo misijos Mozambike mokomiems kariniams padaliniams remti

2022 4 22   
               
               
                  LT
               
               
                  Europos Sąjungos oficialusis leidinys
               
               
                  L 121/44
               
            
         TARYBOS SPRENDIMAS (BUSP) 2022/668
         2022 m. balandžio 21 d.
         kuriuo iš dalies keičiamas Sprendimas (BUSP) 2021/2032 dėl paramos priemonės pagal Europos taikos priemonę ES mokymo misijos Mozambike mokomiems kariniams padaliniams remti
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2021 m. lapkričio 19 d. Taryba priėmė Sprendimą (BUSP) 2021/2032 (1), kuriuo nustatyta paramos priemonė, kurios finansinė orientacinė suma yra 40 000 000 EUR, skirta finansuoti mirtinai jėgai panaudoti neskirtos įrangos ir reikmenų tiekimą Mozambiko ginkluotųjų pajėgų padaliniams, kuriuos mokys ES mokymo misija Mozambike (EUTM Mozambique) (toliau – finansinė orientacinė suma);
                  
               
                     (2)
                  
                  
                     finansinės orientacinės sumos pakanka, kad būtų užtikrintas mirtinai jėgai panaudoti neskirtos įrangos ir reikmenų tiekimas, kaip nurodyta Sprendimo (BUSP) 2021/2032 1 straipsnio 3 dalyje, penkiems iš vienuolikos Mozambiko ginkluotųjų pajėgų padaliniams, kuriuos 2021–2023 m. laikotarpiu mokys EUTM Mozambique. Siekiant užtikrinti likusių šešių padalinių poreikius, finansinė orientacinė suma turėtų būti padidinta 45 000 000 EUR;
                  
               
                     (3)
                  
                  
                     todėl Sprendimas (BUSP) 2021/2032 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2021/2032 iš dalies keičiamas taip:
            
                        1.
                     
                     
                        1 straipsnio 4 dalis pakeičiama taip:
                        
                           „4.   Paramos priemonės trukmė yra 36 mėnesiai nuo paramos priemonių administratoriaus, veikiančio kaip leidimus suteikiantis pareigūnas, ir 4 straipsnio 2 dalyje nurodyto subjekto sutarties sudarymo pagal Sprendimo (BUSP) 2021/509 32 straipsnio 2 dalies a punktą dienos.“;
                        
                     
                  
                        2.
                     
                     
                        2 straipsnio 1 dalis pakeičiama taip:
                        
                           „1.   Finansinė orientacinė suma, skirta su paramos priemone susijusioms išlaidoms padengti, yra 85 000 000 EUR.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. balandžio 21 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2021 m. lapkričio 19 d. Tarybos sprendimas (BUSP) 2021/2032 dėl paramos priemonės pagal Europos taikos priemonę ES mokymo misijos Mozambike mokomiems kariniams padaliniams remti (OL L 415, 2021 11 22, p. 25).